钦定古今图书集成/理学汇编/经籍典/第137卷 > 《柏舟》
## 钦定古今图书集成/理学汇编/经籍典/第137卷 > 《柏舟》

“王子比干杀身以成其忠，柳下惠杀身以成其信，伯
夷叔齐杀身以成其廉，此三子者，皆天下之通士也，
岂不爱其身哉？为夫义之不立，名之不显，则士耻之，
故杀身以遂其行。由是观之，卑贱贫穷，非士之耻也天下举忠而士不与焉，举信而士不与焉，举廉而士
不与焉，三者存乎身，名传于世，与日月并而息。天不”
能杀，地不能生；当桀纣之世，不之能污也。然则非恶
生而乐死也，恶富贵好贫贱也，由其理，尊贵及己而
仕也，不辞也。孔子曰：“富而可求，虽执鞭之士，吾亦为
之。”故厄穷而不悯，荣辱而不苟，然后能有致也。《诗》曰：
“我心匪石，不可转也；我心匪席，不可卷也。”此之谓也。